Verska desnica obnavlja uticaj
Nova lobistička organizacija pokušava da obnovi uticaj konzervativnih hrišćana i pomogne Republikanskoj stranci na izborima 2012
Debra Kol je prevezla pola zemlje da bi došla na nedavni miting Koalicije za veru i slobodu u Vašingtonu. Ona ne razume zbog čega vera ne bi mogla da bude rešenje američkih problema. „ Njoj se pridružilo mnogo ljudi koji dele bar jednu od njenih nada: da predsednik Barak Obama iduće godine neće biti ponovo izabran. Predsednik Koalicije za veru i slobodu, Ralf Rid, kaže da je na prošlim izborima Obami pomogla malodušnost konzervativno hrišćanskih glasača. Rid je svojevremeno bio na čelu Hrišćanske koalicije, koja je mobilisala verske konzervativce u Republikansku partiju tokom 1990-ih. Njegova politička sreća je kasnije pretrpela udarac zbog veza sa skandalom u koji je bio umešan vašingtonski lobista Džek Abramov. Ali Rid je opet postao uticajan u Vašingtonu. Na njegovom mitingu, govorili su gotovo svi republikanski predsednički kandidati za 2012. Mišel Bakman je miljenica Pokreta čajanke. Njena antiporeska poruka o ograničenoj vladi, promenila je američki politički pejsaž na prošlogodišnjim međuizborima. Mnogi konzervativni hrišćani su saglasni sa tom porukom. Ali ne i ovi sveštenici, koji kažu da bi se Isus Hrist protivio smanjenju državne pomoći siromašnima. Prezviterijanska sveštenica Dženifer Batler je zabrinuta zbog kombinovane izborne moći verskih konzervativaca i pripadnika Pokreta čajanki. Hrišćanska desnica je tradicionalno vodila računa od socijalnim problemima kao što su abortus i brak osoba istog pola. Međutim Majkl Kromarti, iz konzervativnog Centra za etiku i javnu politiku, kaže da oni neće imati centralnu ulogu 2012. Kromarti kaže da će to olakšati konzervativnim hrišćanima da glasaju za kandidate kao što su mormoni Mit Romni i Džon Hantsmen – koga neki evanđelisti ne smatraju hrišćaninom, i Njut Gingrič, koji je priznao da je počinio greh neverstva.